 Midda aan la yaabay baa ah, sida uu Mudane Mungaab xukun ugu riday Malleeshiyo ama Mooryaan adigu kaa doonto dheh, aniguse Wiil ayaan leeyehee, maxaa yeelay, xilligii erayadaa astaan iyo summad noqon lahaayeen iyo qaabkii ay yeelan lahaayeen labadaba waa la soo dhaafay, ee Wiil labaatan jir ah, oo aan maamul, maaryn iyo xukun waligii arkin, marka aad inta qori degta u surto, aad ku tiri; waxaad tahay ASKARI iyo CIIDAN aadan anshaxiis iyo asluubtiis barin, ee aan mushaar iyo biil midna qaadaan hadduu bac qafiif xado, sidee Mudane Mungaab iyo inta ku aragtida ah ugu xukumeen dil iyo TIIRKA lagu TOOGTO inta TABARTA DARAN in la geeyo? 